**DEN UAFHÆNGIGE REVISORS ERKLÆRING**

Til [Ledelsen i institution X] og Slots- og Kulturstyrelsen

**Erklæring på opgørelse af realiserede faste omkostninger og omsætning**

**Konklusion**

Vi har revideret opgørelsen af de realiserede faste omkostninger for [institution X] for perioden [xx – xx. 2020] (kompensationstionsperioden) i institutionens afrapportering om kompensation for faste omkostninger.

Opgørelsen er udarbejdet i henhold til bekendtgørelse nr. 890 af 17. juni 2020 om kompensation for faste omkostninger på Kulturministeriets og Børne- og Undervisningsministeriets område til foreninger, selvejende institutioner og fonde m.v. med primært offentlig finansiering, der er i økonomisk krise som følge af Coronavirussygdom 2019 (COVID-19) (i det følgende kaldet ”bekendtgørelsen”) og Slots- og Kulturstyrelsen ansøgningsvejledning.

Vi har endvidere undersøgt opgørelsen af [institution X’s] faktiske realiserede omsætning og kommercielle omsætning for perioden [XX. – XX 2020] (kompensationsperioden).

Omsætningen for referenceperioden er blevet genberegnet efter ændringsbekendtgørelse nr. 1461 af 09/10/2020, hvormed fondsdonationer udgår fra definitionen af omsætning. Vi har på dette grundlag undersøgt, om opgørelsen af den realiserede omsætning og indtægter i perioden [1. april 2019 – 31. juli 2019 [eller anden opgørelsesperiode]], er i overensstemmelse med institutionens bogføring.

Opgørelsen af den faktiske realiserede omsætning for perioden [XX. – XX 2020] (kompensationsperioden) udviser [XX] DKK, heraf udgør den kommercielle omsætning [XX] DKK. Opgørelsen af de realiserede faste omkostninger for perioden [XX. – XX 2020] (kompensationsperioden) udviser [XX] DKK.

Det er vores opfattelse, at opgørelsen af [institution X’s] faktiske realiserede omsætning og kommercielle omsætning samt de faktiske faste omkostninger for perioden [XX. – XX 2020] (kompensationsperioden) i alle væsentlige henseender er udarbejdet i overensstemmelse med bekendtgørelsen.

Det er vores opfattelse, at opgørelsen af den realiserede omsætning for perioden [1. april 2019 – 31. juli 2019 [eller anden opgørelsesperiode]] udviser XX DKK i alle væsentlige henseender er udarbejdet i overensstemmelse med bekendtgørelsen.

**Grundlag for konklusion**

Vi har udført vores revision af opgørelsen af de faktiske faste omkostninger i overensstemmelse med internationale standarder om revision og de yderligere krav, der er gældende i Danmark. Vores ansvar ifølge disse standarder og krav er nærmere beskrevet i erklæringens afsnit ”Revisors ansvar”. Vi er uafhængige af institutionen i overensstemmelse med internationale etiske regler for revisorer (IESBA’s etiske regler) og de yderligere krav, der er gældende i Danmark, ligesom vi har opfyldt vores øvrige etiske forpligtelser i henhold til disse regler og krav.

Det er vores opfattelse, at det opnåede revisionsbevis er tilstrækkeligt og egnet som grundlag for vores konklusion.

Som led i vores undersøgelser af opgørelsen af den faktiske realiserede omsætning og kommercielle omsætning har vi afstemt den medtagne omsætning til institutionens bogføring. Det er vores opfattelse, at det udførte arbejde giver et tilstrækkeligt grundlag for vores konklusion.

**Fremhævelse af forhold i opgørelserne**Vi henleder opmærksomheden på beskrivelsen af praksis for opgørelsen af de realiserede faste omkostninger og den realiserede omsætning i institutionens opgørelse, hvor principperne herfor er beskrevet. Opgørelserne er udarbejdet med henblik på Slots- og Kulturstyrelsens kontrol med institutionens modtagne kompensation for faste omkostninger i henhold til bekendtgørelsen. Som følge heraf kan opgørelserne være uegnede til andre formål.

Endvidere gør vi opmærksom på, at vi ikke har udført revision eller review af opgørelsen af den faktiske realiserede omsætning og kommercielle omsætning for perioden [xx – xx 2020] (kompensationsperioden). Hvis vi havde revideret eller udført review af opgørelsen af den faktiske realiserede omsætning og kommercielle i overensstemmelse med internationale standarder om revision eller om review, kunne vi være kommet frem til en anden konklusion.

Vores erklæring er udelukkende udarbejdet til brug for institutionen og Slots- og Kulturstyrelsen og bør ikke udleveres til eller anvendes af andre parter end institutionen og Slots- og Kulturstyrelsen.

Vores konklusion er ikke modificeret som følge af disse forhold.

**Ledelsens ansvar**

Ledelsen har ansvaret for udarbejdelsen af en opgørelse af de realiserede faste omkostninger og den realiserede omsætning, der i alle væsentlige henseender er udarbejdet i overensstemmelse med bekendtgørelsen. Ledelsen har endvidere ansvaret for den interne kontrol, som ledelsen anser for nødvendig for at udarbejde opgørelserne uden væsentlig fejlinformation, uanset om denne skyldes besvigelser eller fejl.

**Revisors ansvar**

Vores mål er at opnå høj grad af sikkerhed for, om opgørelsen af de realiserede faste omkostninger og den realiserede omsætning som helhed er uden væsentlig fejlinformation, uanset om denne skyldes besvigelser eller fejl, og at afgive en erklæring med en konklusion. Høj grad af sikkerhed er et højt niveau af sikkerhed, men er ikke en garanti for, at en revision, der udføres i overensstemmelse med internationale standarder om revision og de yderligere krav, der er gældende i Danmark, altid vil afdække væsentlig fejlinformation, når sådan findes. Fejlinformationer kan opstå som følge af besvigelser eller fejl og kan betragtes som væsentlige, hvis det med rimelighed kan forventes, at de enkeltvis eller samlet har indflydelse på de økonomiske beslutninger, som brugerne træffer på grundlag af opgørelsen.

Som led i en revision, der udføres i overensstemmelse med internationale standarder om revision og de yderligere krav, der er gældende i Danmark, foretager vi faglige vurderinger og opretholder professionel skepsis under revisionen. Herudover:

* Identificerer og vurderer vi risikoen for væsentlig fejlinformation i opgørelsen af de realiserede faste omkostninger og den realiserede omsætning, uanset om denne skyldes besvigelser eller fejl, udformer og udfører revisionshandlinger som reaktion på disse risici samt opnår revisionsbevis, der er tilstrækkeligt og egnet til at danne grundlag for vores konklusion. Risikoen for ikke at opdage væsentlig fejlinformation forårsaget af besvigelser er højere end ved væsentlig fejlinformation forårsaget af fejl, idet besvigelser kan omfatte sammensværgelser, dokumentfalsk, bevidste udeladelser, vildledning eller tilsidesættelse af intern kontrol.
* Opnår vi forståelse af den interne kontrol med relevans for revisionen for at kunne udforme revisionshandlinger, der er passende efter omstændighederne, men ikke for at kunne udtrykke en konklusion om effektiviteten af institutionens interne kontrol.
* Tager vi stilling til, om den praksis, som er anvendt af ledelsen, ved opgørelsen af de realiserede faste omkostninger og den realiserede omsætning, er passende, samt om de regnskabsmæssige skøn og tilknyttede oplysninger, som ledelsen har udarbejdet, er rimelige.

Vi kommunikerer med den øverste ledelse om blandt andet det planlagte omfang og den tidsmæssige placering af revisionen samt betydelige revisionsmæssige observationer, herunder eventuelle betydelige mangler i intern kontrol, som vi identificerer under revisionen.

By, dato

Revisionsvirksomhedens navn

CVR-nr. xx xx xx xx

Revisors navn

Revisors titel

MNE-nr. xx xx xx xx